31985L0614
L 376/1
JURNALUL OFÍCIAL AL UNIUNII EUROPENE
DIRECTIVA CONSILIULUI
din 20 decembrie 1985
de modificare, în vederea aderării Spaniei și a Portugaliei, a Directivei 85/384/CEE privind recunoașterea reciprocă a diplomelor, a certificatelor și a altor titluri oficiale de calificare în domeniul arhitecturii, inclusiv a măsurilor de facilitare a exercitării efective a dreptului de stabilire și a libertății de a presta servicii
(85/614/CEE)
CONSILIUL COMUNITĂȚILOR EUROPENE,
având în vedere Actul de aderare a Spaniei și Portugaliei, în special articolul 396,
întrucât, în vederea aderării Spaniei și Portugaliei, este necesar să se aducă anumite modificări Directivei 85/384/CEE (1), pentru a se asigura aplicarea sa uniformă de către Spania și Republica Portugheză și de către celelalte state membre;
întrucât, în temeiul articolului 2 alineatul (3) din Tratatul de aderare a Spaniei și Portugaliei, instituțiile Comunității pot adopta, înainte de aderare, măsurile menționate la articolul 396 din Actul de aderare, aceste măsuri intrând în vigoare sub rezerva și la data intrării în vigoare a tratatului menționat anterior,
ADOPTĂ PREZENTA DIRECTIVĂ:
Articolul 1
De la 1 ianuarie 1986, sub rezerva intrării în vigoare a Tratatului de aderare a Spaniei și Portugaliei, articolul 11 din Directiva 85/384/CEE se modifică prin adăugarea următoarelor:
„(j)
în Spania
-
titlul oficial de calificare a unui arhitect (título oficial de arquitecto) acordat de Ministerul Educației și Științei sau de universități;
(k)
în Portugalia
-
diploma «diploma do curso especial de arquitectura» acordată de școlile de arte frumoase din Lisabona și Porto;
-
diploma de arhitect «diploma de arquitecto» acordată de școlile de arte frumoase din Lisabona și Porto;
-
diploma «diploma do curso de arquitectura» acordată de școlile superioare de arte frumoase din Lisabona și Porto;
-
diploma «diploma de licenciatura em arquitectura» acordată de școala superioară de arte frumoase din Lisabona;
-
diploma «carta de curso de licenciatura em arquitectura» acordată de Universitatea Tehnică din Lisabona și de Universitatea din Porto.”
Articolul 2
Statele membre adoptă măsurile necesare pentru a se conforma prezentei directive în termenul prevăzut la articolul 31 alineatul (1) din Directiva 85/384/CEE.
Articolul 3
Prezenta directivă se adresează statelor membre.
Adoptată la Bruxelles, 20 decembrie 1985.